|  |  |  |
| --- | --- | --- |
| ГРБОВИ ЗА МЕМОРАНДУМ | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise, upravu i nacionalne manjine – nacionalne zajednice**  Bulevar Mihajla Pupina 16, 21000 Novi Sad  T: +381 21 487 4608; F +381 21 456 217  [ounz@vojvodina.gov.s](mailto:ounz@vojvodina.gov.s) | |
|  | KLASA: 001271312 2024 09427 005 001 000 001 | DATUM: 9. 5. 2024. godine |

Na temelju članka 11. Pokrajinske skupštinske odluke o dodjeli proračunskih sredstava za unapređivanje položaja nacionalnih manjina – nacionalnih zajednica i razvoj multikulturalizma i tolerancije („Službeni list APV“, broj 8/19), čl. 15. i 16. stavak 5. Pokrajinske skupštinske odluke o pokrajinskoj upravi („Službeni list APV“, broj 37/14 i 54/14 - dr. odluka i 37/16, 29/17, 24/19, 66/20 i 38/21) i članka 13. stavak 6. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za unapređivanje položaja nacionalnih manjina – nacionalnih zajednica i razvoj multikulturalizma i tolerancije u Autonomnoj Pokrajini Vojvodini („Službeni list APV“ broj 7/23 i 5/24) pokrajinski tajnik donosi:

**RJEŠENJE**

**O DODJELI PRORAČUNSKIH SREDSTAVA PO JAVNOM NATJEČAJU ZA ORGANIZACIJU REGIONALNIH KVIZ NATJECANJA "KOLIKO SE POZNAJEMO" – ŠESNAESTI CIKLUS**

**I.**

Na temelju Javnog natječaja za organizaciju regionalnih kviz natjecanja "Koliko se poznajemo" – šesnaesti ciklus, raspisanog dana 8. 4. 2024. godine pod brojem 001271312 2024 09427 005 001 000 001, koji je objavljen na mrežnoj stranici Tajništva 8. 4. 2024. godine, sredstva se dodjeljuju sljedećim podnositeljima prijave:

|  |  |  |  |  |
| --- | --- | --- | --- | --- |
| **Podnositelj prijave** | **Naseljeno mjesto** | **Iznos za dodjelu** | **Broj predmeta** | **Broj**  **bodova** |
| Biskupijska klasična gimnazija Paulinum | Subotica | 120.600,00 | 001490114 2024 09427 005 001 000 001 | 25 |
| Ekonomsko-trgovinska škola "Vuk Karadžić" | Stara Pazova | 52.000,00 | 001489920 2024 09427 005 001 000 001 | 23 |
| Osnovna škola "Szervó Mihály" | Zrenjanin | 48.000,00 | 001490075 2024 09427 005 001 000 001 | 20 |
| Kulturno obrazovni centar "Thurzó Lajos" | Senta | 40.000,00 | 001490018 2024 09427 005 001 000 001 | 17 |

**II.**

Na natječaju nije bilo prijava podnositelja kojima nisu dodijeljena sredstva.

**III.**

Ovo rješenje o izboru programa/projekata objavljuje se na zvaničnoj mrežnoj stranici Pokrajinskog tajništva.

**Obrazloženje**

Člankom 11. Pokrajinske skupštinske odluke o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije („Sl. list APV“, broj 8/19) i člankom 13. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za unapređivanje položaja nacionalnih manjina – nacionalnih zajednica i razvoj multikulturalizma i tolerancije u Autonomnoj Pokrajini Vojvodini („Službeni list APV“, broj 7/23 i 5/24) propisan je postupak dodjele sredstava nakon okončanog natječaja, nadležnost natječajnog povjerenstva, kao i da odluku o dodjeli sredstava donosi pokrajinski tajnik, pošto istekne rok za podnošenje prigovora na listu vrednovanja i rangiranja prijava.

Sukladno navedenim propisima, Pokrajinsko tajništvo za obrazovanje, propise, upravu i nacionalne manjine – nacionalne zajednice je dana 8. 4. 2024. godine raspisalo Javni natječaj za organizaciju regionalnih kviz natjecanja "Koliko se poznajemo" – šesnaesti ciklus, pod brojem 001271312 2024 09427 005 001 000 001.

Natječajno povjerenstvo za provedbu postupka dodjele proračunskih sredstava formirano je rješenjem broj 001271312 2024 09427 005 001 000 001 od 23. 4. 2024. godine.

Po isteku roka za podnošenje prijava, Natječajno povjerenstvo je pristupilo pregledanju pristiglih prijava na natječaj.

Natječajno povjerenstvo je konstatiralo da na natječaj nisu pristigle nepotpune ili nepravilno popunjene prijave tj. prijave u kojima nisu popunjena sva obvezna polja, kao i prijave koje nisu potpisane i pečatirane, nepravodobne prijave i nedopuštene prijave.

Natječajno povjerenstvo je nakon razmatranja i vrednovanja prijava na navedenom natječaju, utvrdilo listu vrednovanja, bodovanja i rangiranja prijava koja je objavljena na zvaničnoj mrežnoj stranici Pokrajinskog tajništva 23. 4. 2024. godine.

Nakon objavljivanja liste vrednovanja, u roku za podnošenje prigovora, Tajništvu nisu podneseni prigovori na listu vrednovanja, bodovanja i rangiranja.

Po isteku roka za podnošenje i rješavanje o prigovorima, stekli su se uvjeti za donošenje odluke o dodjeli sredstava.

Primjenjujući navedene propise, a nakon okončanog postupka za dodjelu sredstava, pokrajinski tajnik je donio rješenje o dodjeli proračunskih sredstava po javnom natječaju natječaja za organizaciju regionalnih kviz natjecanja "Koliko se poznajemo" – šesnaesti ciklus. U ovom rješenju navedeni su podnositelji prijava kojima su odobrena sredstava. Na navedenom natječaju nije bilo prijava kojima nisu dodijeljena sredstva.

Sukladno navedenom, i svojim ovlaštenjem za odlučivanje sadržanim u članku 15. i 16. stavak 5. Pokrajinske skupštinske odluke o pokrajinskoj upravi, doneseno je rješenje kao u pravorijeku.

Ovo rješenje je konačno i objavit će se na zvaničnoj mrežnoj stranici Pokrajinskog tajništva.

|  |
| --- |
| POKRAJINSKI TAJNIK |
| Ótott Róbert |
|  |